দুঃসাহসিক চুরির ঘটনা ঘটল নদিয়ার ধানতলায়। নৈশপ্রহরীদের আমগাছে বেঁধে ধোলাই দিয়ে পর পর দু’টি সোনার দোকানে চুরি করল একদল দুষ্কৃতী।

এই বিষয়ে অন্যান্য খবর

বাড়িতে কেউ সুগন্ধী বিক্রি করতে এলে সাবধান! ভয়ানক পরিণতি সোনারপুরে
স্বর্ণকারের বাড়ির বিশাল সিন্দুক চুরি করে কী পেল চোরের দল
চিঠি দিয়ে বাড়িতে এল ডাকাতরা, তবু পৌঁছল না পুলিশ! দেখুন ভিডিও


ঘটনার সূত্রপাত রবিবার রাতে। ধানতলা এলাকায় বঙ্কিম নগর রেল স্টেশন সংলগ্ন বাজারের দু’টি গয়নার দোকানে হানা দেয় একদল দুষ্কৃতী। প্রথম দোকানগুলির নৈশরক্ষীদের মাথায় আগ্নেয়াস্ত্রে ঠেকিয়ে কাছের একটি বাগানে নিয়ে যায় তারা। তার পর সেই বাগানের আমগাছে নৈশরক্ষীদের বেঁধে রাখে দুষ্কৃতীর দল। এর পরেই দোকানগুটিতে লুঠপাট চালায় তারা।
দেখুন ভিডিও—
 

সোমবার সকালে এলাকার বাসিন্দারা দেখতে পান দোকানদুটির শাটার ভাঙা। তার পর পাশের বাগানে দু’জন নৈশরক্ষীকে গাছে বাঁধা অবস্থায় দেখতে পান তাঁরা। খবর দেওয়া হয় পুলিশে।
জানা গিয়েছে, দোকানদুটি থেকে গয়না, মজুত সোনা-সহ মূল্যবান সমস্ত সামগ্রী নিয়েই চম্পট দিয়েছে দুষ্কৃতীর দলটি। দুস্কৃতীর খোঁজে তল্লাশি শুরু করেছে ধানতলা থানার পুলিশ।